Klinkklaar: Daniel Hugo Graffiti Boeke
Soek resultate: Daniel Hugo
Geheime Uit Die Wilde Woud
Die opvolgverhaal van Die Brief Vir Die Koning.
'n Jong ridder. 'n Betowerde woud. 'n Lewensgevaarlike soektog.
Een van die koning se ridders word vermis. Tiuri kry die gevaarlike opdrag om hom te gaan soek. Saam met sy vriend Piak vertrek hy na die Wilde Woud. Oor die Wilde Woud word vreemde stories vertel - van woeste rowers en bosgeeste, van ruïnes en kronkelpaaie wat doodloop, van geheimsinnige Manne met Groen Klere …
Die verhaal bevat al die bestanddele van 'n tydlose avontuur: 'n ware held, vriendskap, liefde, dapperheid, lojaliteit, ridderlikheid … en skelm skurke.
Die Vlaamse digter Eddy van Vliet is een van die kragtigste stemme in die Nederlandse digkuns van ná die Tweede Wêreldoorlog. Sy gedigte word gekenmerk deur universele temas soos die liefde en dood. Die digter bou met beeldende taalgebruik 'n brose binneplaas in 'n bedreigende wêreld, 'n tydelike verblyf tot en met die onafwendbare verval. Sy bundels De binnenplaats (1987) en De toekomstige dief (1991) is hoogtepunte in sy oeuvre. Saam vorm hulle 'n tweeluik van opbou en afbreek, van orde en chaos, van herinner en vergeet.
Van Vliet se gedigte is intens outobiografies, veral ten opsigte van die afwesige vader. Die digter is 'n romantiese genealoog wat diep put uit 'n veelbewoë lewe, maar hy bly weerbaar met ironie en selfrelativering.
-	Yves T'Sjoen (Universiteit Gent)
Toeganklike, klankryke, geslepe, fyn afgeronde verse van 'n woordsmid wat slim speel met klank, taal, beelde en verwagtinge. Op toeganklike, klankryke wyse ontgin Daniel Hugo verskillende temas - verblyf in die Lae lande, liefdesverhoudings, die seisoene, die natuur, die dood, die skryfproses, die taal waarin hy skryf, die pandemie wat ons tans ervaar, die rol van die digter - op speelse wyse en sonder om te skroom om met homself die draak te steek. Met enkele verbluffende vertalings van klassieke gedigte.
Daniel Hugo (1955) het Afrikaanse en Nederlandse letterkunde studeer aan die universiteite Stellenbosch, Pretoria, Vrystaat en Leuven. In 1989 word 'n DLitt aan hom toegeken vir 'n proefskrif oor die vernufpoësie in Afrikaans. Hy was 'n literêre programmaker by die Afrikaanse radiodiens van die SAUK en is deesdae 'n voltydse vertaler en digter. Sy jongste digbundel, Openbare domein, het in 2018 verskyn. Hy het reeds meer as vyftig boeke uit Nederlands en Engels vertaal. Die Suid-Afrikaanse Akademie vir Wetenskap en Kuns het hom twee keer bekroon vir sy vertalings uit Nederlands, naamlik vir Tom Lanoye se Sprakeloos en Stefan Hertmans se Oorlog en terpentyn.
'N JONG HELD.
'N BELANGRIKE OPDRAG.
'N ONGELOOFLIKE AVONTUUR.
Tiuri verbreek die reëls wat bepaal dat hy met niemand mag praat die nag voor hy tot 'n ridder geslaan word nie. Hy maak die deur oop van die kapel waar hy oor sy toekoms moet nadink.
Die versoek om hulp blyk 'n gevaarlike opdrag te wees. Tiuri word agtervolg deur boosaardige Rooi Ruiters wat hom wil doodmaak. Maar hy is vas van plan om die uiters belangrike brief by koning Unauwen af te lewer. Die Swart Ridder met die Wit Skild het nie verniet met sy lewe geboet nie …
'n Middeleeuse verhaal wat jou hart vinniger laat klop.
'n Boek vir jonk en oud.
Antonia "Tonke" Johanna Willemina Dragt (geb. 12 November 1930) is 'n Nederlandse kinderboekskrywer en -illustreerder. De brief voor de Koning is in 1963 bekroon met die Nederlandse Prijs voor het Beste Kinderboek en met die Griffel der Griffels 1955-2004. In 1976 is die Staatsprijs voor Jeugdliteratuur aan Tonke Dragt toegeken. Die Nederlandse film De brief voor de Koning verskyn in 2008, en die sesdelige Netflix-reeks The Letter for the King in 2020.
In die splitsekonde wat sy met haar eie dood gekonfronteer word, verander alles in Dawn Edelstein se lewe. Sy is op 'n vliegtuig wat skielik gedwing word om 'n noodlanding te doen.
Terwyl sy haar op die ergste voorberei, is haar gedagtes egter nie by haar eggenoot en dogter nie, maar by Wyatt Armstrong - 'n man wat sy 15 jaar gelede in Egipte agtergelaat het. Dawn oorleef die vliegtuigongeluk op wonderbaarlike wyse, maar word daarna deur groot onsekerheid oor haar lewenskeuses gery.
Sy het 'n goeie lewe in Boston saam met haar man en dogter en sy vind vervulling in haar werk as doulah, waar sy sterwende mense help om die oorgang tussen die lewe en die dood te maak. Tog kan sy nie help om te wonder wat geword het van Wyatt en sy werk as argeoloog wat antieke grafkelders opgrawe nie. As jong studente het hulle saam opgrawings gedoen totdat Dawn weens 'n persoonlike krisis terug is na Amerika.
Soos die verhaal ontvou, moet Dawn antwoorde op talle kritiese vrae vind: Wat behels 'n goeie lewe? Wat los ons agter wanneer ons sterf en hoeveel van ons lewenskeuses is ons eie en hoeveel maak die lewe vir ons?
Die geskokte gemeenskap is vasberade dat geregtigheid moet geskied. Soos die hofsaak ontvou en Peter getuienis lewer, kom dit egter aan die lig dat die inwoners van Sterling 'n rol daarin gespeel het om 'n innemende, liefdevolle seun in 'n massamoordenaar te laat verander.
In 'n era waarin boeliegedrag toenemend 'n probleem is, hou hierdie meesleurende boek talle insigte in vir ouers, onderwysers en tieners.
Johann de Lange 60: 'n Huldiging
Daniel Hugo (Redakteur)
Johann de Lange 60: 'n Huldiging vereer die enigste digter van die sogenaamde Tagtigers wat
met die Hertzogprys bekroon is. Dié meesterlike skrywer slaag met sy digkuns daarin om verhelderend te skryf oor gay-seksualiteit en 'n nuwe wêreld deur sy natuurgedigte te open. De Lange
is 'n veelkantige woordkunstenaar wat ook in ander genres sy vaardigheid en vakmanskap toon.
Hy het twee kortverhaalbundels en 'n dagboek op sy kerfstok. Voorts is hy bekend as bloemleser,
redakteur, kritikus en vertaler.
Dié bundel bevat bydraes deur tien vooraanstaande Afrikaanse skrywers, akademici en letterkundiges, onder wie Daniel Hugo, Erika Terblanche, Antjie Krog, Joan Hambidge en Bernard
In Die helaasheid van die dinge keer die skrywer terug na sy geboortedorp in Vlaandere. Ons maak kennis met die pa wat trots op sy fiets van kroeg tot kroeg ry om sy pasgebore seun vir sy drinkebroers te wys, met die ouma wie se nagrus alte dikwels deur die polisie versteur word as hulle een van haar dronk seuns huis toe bring, en met die werklose ooms wat meer belangstel in 'n suipwedstryd as in 'n deugsame lewe.
Dimitri Verhulst se Die helaasheid van die dinge is sowel 'n pragtige ode aan as 'n skreeusnaakse afrekening met die dorp van sy jeug.
"Hy is een van die grootste en wildste talente in die Vlaamse letterkunde … 'n Groot stilis, met 'n genadelose kyk op sake."
Hugo is een van Afrikaans se voorste en gewildste digters. Hy is ook een van die bekendste radiostemme in die land